EkBass/fiwiki-20250220-pages-articles huggingface dataset:
Seututie 370

Seututie 370 on Kouvolasta Valkealan Jokelaan kulkeva seututie. Tie on 5 kilometriä pitkä, ja se on koko matkaltaan päällystetty. Suurin osa tiestä on kaksikaistainen, mutta siinä on myös yksi nelikaistainen osuus. Tie alkaa Kouvolan keskustasta Kauppalankadun ja Salpausselänkadun (valtatie 12 ja seututie 373) risteyksestä, ja lähtee pohjoiseen. Ravikylässä tie kääntyy oikealle koilliseen, ja kulkee noin 1,5 kilometrin matkan Savon radan varrella. Tie päättyy Jokelassa Heparon eritasoliittymään, valtatien 15 ja kantatien 46 risteykseen. Tien osoitenimet ovat Kauppalankatu Kouvolan keskustasta Ravikylän kiertoliittymään, Ahlmanintie Ravikylä kohdalla ja Valkealanväylä Ravikylästä Jokelaan, josta kyseinen osoitenimi jatkuu valtatienä 15 Valkealan kirkonkylälle. == Lähteet == 370 Luokka:Kouvolan liikenne
Seututie 373

Seututie 373 on Kouvolan keskustasta Tykkimäen itäpuolelle kulkeva seututie. Tie on 5,7 kilometriä pitkä, ja on koko matkaltaan päällystetty. Suurin osa tiestä on kaksikaistainen, mutta osuus Kouvolan keskustasta Tornionmäkeen on nelikaistainen. Tie alkaa Kouvolan keskustasta Salpausselänkadun ja Kauppalankadun (valtatie 12 ja seututie 370 risteyksestä), ja lähtee itään. Tien nelikaistainen osuus alkaa Salpausselänkadun ja Kalevankadun risteyksestä, ja päättyy Tornionmäessä Tornionmäen vesitornin kohdalle Nevantien risteykseen. Tie päättyy Tykkimäen itäpuolella valtatien 6 risteykseen. Tien osoitenimet ovat Salpausselänkatu tien alkupisteestä Salpausselänkadun ja Kalevankadun risteykseen, Kalevankatu Salpausselänkadun risteyksestä Palomäenkadun risteykseen ja Karjalankatu Kouvolan keskustasta Tykkimäkeen. == Lähteet == 373 Luokka:Kouvolan liikenne
Kuusankosken uimahalli

Kuusankosken uimahalli on Kuusankoskella Naukion urheilupuistossa sijaitseva uimahalli. Se on avattu vuonna 1970 ja peruskorjattu vuonna 1995. Hallissa on viisiratainen 25 metrin iso allas, pieni lastenallas ja poreallas. Altaiden syvyydet on syvissä päissä 3,8 ja 0,8 m metriä sekä matalissa päissä 1,2 ja 0,4 metriä. Isossa altaassa on hyppytasot 1 metrin ja 3 metrin korkeudessa.Kuusankosken uimahalli Uimahallin yläkerrassa on kuntosali ja kahvio. Hallin vuosittainen kävijämäärä on noin 80 000, ja se on Kouvolan suosituin uimahalli.Aaro Immonen: Kuusankosken uimahalli täyttää 50 vuotta – Keskiviikkona tarjolla ilmainen sisäänpääsy ja kakkukahvit. Kouvolan Sanomat 12.10.2020 (maksullinen artikkeli) Uimahallin kanssa samassa pihapiirissä on myös Kuusankosken urheilutalo ja Kuusankosken jäähalli. Kouvolan kaupunginvaltuusto päätti jo vuoden 2023 marraskuussa, että Kuusankosken uimahalli on avoinna vuoteen 2026, kunnes uusi Kouvolan uimahalli valmistuu. Lisäksi valtuusto päätti, että uimahalli voidaan sulkea välittömästi, jos käyttäjien tai henkilökunnan turvallisuutta tai terveellisyyttä tiloissa toimimiseen ei voida taata. == Lähteet == Luokka:Suomen uimahallit Luokka:Kouvolan urheilupaikat Luokka:Kuusankoski
Devolver Digital

Devolver Digital on yhdysvaltalainen videopelien julkaisija. Yrityksen perusti vuonna 2009 pitkäaikaiset liikekumppanit Mike Wilson, Harry Miller ja Rick Stults. Yritys on keskittynyt indie-videopelien julkaisemiseen. Se listautui Lontoon pörssiin marraskuussa 2021. == Lähteet == == Aiheesta muualla == * Virallinen sivusto * Profiili MobyGamesissa Luokka:Yhdysvaltalaiset videopeliyritykset
Kaliumfosfaatti

Kaliumfosfaatti (K3PO4) eli kaliumortofosfaatti tai trikaliumfosfaatti on kalium- ja fosfaatti-ionien muodostama epäorgaaninen ioniyhdiste. Yhdistettä käytetään muun muassa lannoitteissa, puhdistusaineissa ja elintarvikkeiden lisäaineena. == Ominaisuudet, valmistus ja käyttö == Huoneenlämpötilassa kaliumfosfaatti on valkoista kiteistä ja hygroskooppista ainetta. Yhdiste on alkeiskopiltaan ortorombinen. Kidevedettömän aineen lisäksi tunnetaan myös kidevedellisiä muotoja, kuten tri-, hepta- ja nonahydraatit (K3PO4·3H2O, K3PO4·7H2O ja K3PO4·9H2O). Kaliumfosfaatti liukenee erittäin hyvin veteen ja liuokset ovat emäksisiä.Mark B. Freilich & Richard L. Petersen: Potassium Compounds, Kirk-Othmer Encyclopedia of Chemical Technology, John Wiley & Sons, New York, 2001. David R. Gard :Phosphoric Acids and Phosphates, Kirk-Othmer Encyclopedia of Chemical Technology, John Wiley & Sons, New York, 2005. Kaliumfosfaattia valmistetaan neutraloimalla kaliumhydroksidia fosforihapolla. :3 KOH + H3PO4 → K3PO4 \+ 3 H2O Kaliumfosfaattia käytetään lannoitteissa, ainesosana puhdistusaineissa, vedenpehmennyskemikaalina, kontrolloimaan styreenibutadieenikumin polymerointi ja poistamaan happamia kaasuja kuten vetysulfidia kaasuvirroista. Yhdisteen E-koodi on E340. ==Lähteet== Luokka:Fosfaatit Luokka:Kaliumyhdisteet
Comics Code

Comics Code on Yhdysvalloissa vuonna 1954 tehty sarjakuva-alan yrittäjien yhteinen sensuurisopimus, jonka tarkoitus oli suojella lapsia sarjakuvien haitalliselta sisällöltä. Sen julkaisi Comics Magazine Association of America -niminen yhdistys, jonka julkaisijat, jakeluyhtiöt, kirjapainot ja kuvalaattalaitokset olivat aiemmin samana vuonna perustaneet. Sensuurisopimus syntyi, koska siveellisyyttä ja amerikkalaista elämänmuotoa vartioivat järjestöt alkoivat protestoida Yhdysvalloissa ilmestyneiden rikossarjojen raakuutta ja kauhusarjojen luonnottomuutta vastaan. Protestit osuivat samaan ajankohtaan kuin senaattori Joseph McCarthyn kommunistivainot. Protestit laukaisi psykiatri Fredric Werthamin vuonna 1953 julkaisema kirja Seduction of the Innocent. == Lähteet == == Aiheesta muualla == * http://cbldf.org/the- comics-code-of-1954/ Luokka:Moraalipaniikki Luokka:Sarjakuva Luokka:Sensuuri Yhdysvalloissa
Nils-Henrik Sandell

Nils-Henrik Sadi Sandell (9. kesäkuuta 1925 Tampere – 12. tammikuuta 2015Nils Henrik Sadi Sandell Billiongraves.com. Viitattu 26.7.2022.) oli suomalainen arkkitehti. Hänellä oli yhteinen arkkitehtitoimisto Antero Pernajan kanssa vuosina 1960–1976, minkä jälkeen hän työskenteli yksin vuoteen 1991 saakka. Sandell ja Pernaja suunnittelivat muun muassa Hotelli Kämpin uudisrakennuksen vuonna 1969 sekä Postipankin pääkonttorin Hakaniementorin laidalle 1960. == Lähteet == Luokka:Suomalaiset arkkitehdit Luokka:Vuonna 1925 syntyneet Luokka:Vuonna 2015 kuolleet
Vanhuksille ominainen tuoksu

Vanhuksille ominainen tuoksu tai ikäihmisten haju on vanhuksesta peräisin oleva ominainen kehon tuoksu. Kuten muissakin eläinlajeissa, ihmisen tuoksu kokee vaiheittaisia kemiallisia muutoksia ikääntymisen seurauksena. Tutkimukset osoittavat tämän mahdollistavan ikään ja muihin tekijöihin perustuvaa kumppaninvalintaa. == Tutkimustieto == Ikäihmisten tuoksun aiheuttaa erään tutkimuksen mukaan saturoimaton aldehydi 2-nonenaali. Kyseinen yhdiste on tekemisissä ihmisen kehon hajun muutoksien kanssa. Aiheen ympärillä on myös vastakkaisia hypoteeseja; muun muassa toinen tutkimus ei löytänyt yheyttä 2-nonenaaliin lainkaan, mutta löysi vanhemmissa koehenkilöissään huomattavasti korkeampia bentsotiatsolin, metyylisulfonyylimetaanin ja nonanaalin pitoisuuksia. == Muissa kulttuureissa == Vanhuksista lähtevä haju tunnetaan Japanissa termillä . Maassa on tarjolla saippuoita, joiden tarkoituksena on vähentää juuri vanhempien asiakkaiden kehon hajuja. == Lähteet == Luokka:Kehitysbiologia Luokka:Aldehydit
Eero Jokilehto

Eero Ilmari Jokilehto (17. heinäkuuta 1907 Helsinki – 12. joulukuuta 1995)Kuolinilmoitus, Eero Ilmari Jokilehto, Länsi-Savo, 1995, No 349, sivu 4, julkaistu 28.12.1995 oli suomalainen arkkitehti, joka suunnitteli rakennuksia erityisesti Mikkeliin ja kaupungin lähiympäristöön.0974 Pankalampi I asemakaavamuutos, Mikkelin kaupunki 2020, luku 4.1.3 Sotien jälkeinen rakennuskausi: kunnalliskodeista vanhainkodeiksiHenkilökuva: Arkkitehti Eero Jokilehto, Mikkelin Virastokortteli, Rakennushistoriaselvitys, Arkkitehtitoimisto Hannu Puurunen Oy, sivu 32, 2011 Jokilehto valmistui arkkitehdiksi 1936 Teknillisen korkeakoulun arkkitehtilinjalta. Hän oli aluksi työssä Jussi Paatelan ja Erkki Huttusen arkkitehtitoimistoissa ja suunnitteli muun muassa Helsingin Sokos-tavaratalon ja pääpostitalon julkisivut. Jokilehto oli sitten Mikkelin kaupunginarkkitehtinä 1945–1952 ja lääninarkkitehtinä 1957–1970. Hänellä oli myös oma arkkitehtitoimisto 1950-luvulta 1970-luvulle saakka. Jokilehto suunnitteli useita rakennuksia Mikkeliin ja osallistui myös kaupungin asemakaavoitukseen. Virtasalmen kirkon sankarihautausmaa-alue on Jokilehdon suunnittelema v. 1950 ja hän suunnitteli v. 1959 myös Anttolan sankarihautausmaan. Jokilehdon vanhemmat olivat hienomekaanikko Kalle Jokilehto ja Erika Kantola. Jokilehto kuului YL:n kuoroon, joka teki konserttimatkan Amerikkaan keväällä 1937. == Rakennuksia == * Mikkelin kaupunginkirjasto 1976 * Valtion virastotalo, Mikkeli 1962 * Mikkelin kaupungin vanhainkoti * Mikkelin Pohjankaaren kerrostalot, 1960-luvun lopulla * Asuinkerrostalo, Ristimäenkatu 3, Mikkeli 1962 Laura Vikman : Moderni arkkitehtuuri Etelä-Savossa, Taustaselvitys, Etelä-Savon maakuntaliitto, Mikkeli 2018 == Kirjallisuutta == * Martti I. Jaatinen : Eero Jokilehto, arkkitehti ja taiteilija. Mikkelin kaupunginkirjasto-maakuntakirjasto, Mikkeli 1997 == Lähteet == Luokka:Suomalaiset arkkitehdit Luokka:Vuonna 1907 syntyneet Luokka:Vuonna 1995 kuolleet
Mykolas Alekna

Mykolas Alekna (s. 28. syyskuuta 2002) on liettualainen kiekonheittäjä. Alekna oli 19-vuotias voittaessaan ensimmäisen aikuisten arvokilpailumitalinsa yleisurheilun MM-kilpailuissa 2022. Tuolloin hän heitti 69,27 metriä ja tällä tuloksella hän otti hopeaa. Münchenin EM-kilpailussa 2022 Alekna voitti kultaa tuloksella 69,78. Alekna voitti kultaa alle 20-vuotiaiden MM-kilpailuissa ennätyksellään 69,81 ja EM-kilpailuissa tuloksella 68,00 vuonna 2021. Hän voitti kultaa Espoossa heinäkuussa 2023 järjestetyistä alle 23-vuotiaiden EM- kilpailuista. Aleknan voittotulos 68,34 oli uusi kisaennätys.Championship record! Alekna throws 68.34m for discus gold in Espoo 2023 Saman vuoden Budapestin MM-kilpailuissa hän saavutti pronssia tuloksella 68,85. Alekna heitti alle 23-vuotiaiden Euroopan ennätyksen 71,00 Berkeleyssä 29. huhtikuuta 2023. 14\. huhtikuuta 2024 hän heitti Ramonassa Yhdysvalloissa tuloksen 74,35 ja rikkoi Jürgen Schultin nimissä olleen lähes 38 vuotta vanhan maailmanennätyksen. Tuossa kilpailussa hän ylitti jokaisella heitollaan 70 metrin rajan. Hän saavutti samana vuonna pronssia Rooman EM-kilpailuissa tuloksella 67,48 ja hopeaa Pariisin olympialaisissa tuloksella 69,97. Mykolas Aleknan isä on kiekonheiton kaksinkertainen olympiavoittaja Virgilijus Alekna. == Lähteet == Luokka:Liettualaiset kiekonheittäjät Luokka:Liettualaiset olympiamitalistit Luokka:Vuonna 2002 syntyneet Luokka:Elävät henkilöt
Gotytom Gebreslase

Gotytom Gebreslase on (s. 15. tammikuuta 1995) on etiopialainen kestävyysjuoksija, joka voitti naisten maratonin maailmanmestaruuden yleisurheilun MM-kilpailuissa Eugenessa 2022 ennätysajallaan 2.18.11. Budapestin MM-kilpailuissa 2023 hän saavutti hopeaa ajalla 2.24.34. Hän debytoi maratonjuoksussa Berliinin maratonilla vuonna 2021 ja voitti heti ensimmäisen kilpailunsa ajalla 2.20.09. Gebreslese voitti vuonna 2011 alle 18-vuotiaiden maailmanmestaruuden 3 000 metrin juoksussa ajalla 8.56,36. Hän saavutti Afrikan-mestaruuskilpailuissa 2012 pronssia 5 000 metrillä ajalla 15.53,34. Afrikan kisoissa hän on ollut samalla matkalla neljäs 2015 ja kuudes 2011. Maastojuoksun MM-kilpailuissa hän sijoittui alle 20-vuotiaiden sarjassa 12:nneksi 2013. Gebreslasen ennätys 3 000 metrillä on New Yorkin hallikilpailussa helmikuussa 2015 juostu 8.45,05, 5 000 metrillä 14.57,33 Heusdenista heinäkuulta 2015, 10 000 metrillä Hengelossa kesäkuussa 2016 juostu 31.14,52 ja puolimaratonilla 1.05.36 Manamasta joulukuulta 2021. ==Lähteet== Luokka:Etiopialaiset kestävyysjuoksijat Luokka:Vuonna 1995 syntyneet Luokka:Elävät henkilöt
Aleks Suuronen

Aleksanteri (Aleks) Suuronen (30. maaliskuuta 1880 Säkkijärvi – 2. maaliskuuta 1975 Jämsä)Suuronen Aleksanteri, Miekkainpetäjän hautausmaa, Jämsä, hautapaikka 02B09-00-0062, viitattu 22.3.2023 oli suomalainen Karjalan kannaksella asunut tunnettu katajaisten puuastioiden valmistaja.Katajan mestari, Suomen Kuvalehti, 21.08.1937, nro 34, s. 19, Kansalliskirjaston digitaaliset aineistot Säkkijärven Häsälänmäellä syntyneen Aleks Suurosen isä oli mökkiläinen, joka aloitti kataja-astioiden valmistuksen hankkiakseen lisätuloja perheelleen. Astiat myytiin Pietariin ja niillä oli hyvä kysyntä. Myös perheen kolme poikaa tulivat mukaan astioiden valmistukseen ja jatkoivat sitä isänsä kuoltua vuonna 1905. Ensimmäisen maailmansodan puhkeaminen lopetti kuitenkin astioiden myynnin Pietariin ja muut veljekset Aleksia lukuun ottamatta siirtyivät muille aloille. Aleks Suuronen jatkoi puuastioiden valmistusta Häsälässä aina vuoteen 1935 saakka, jolloin hän muutti Säiniölle Viipurin lähelle. Suuronen valmisti käsityönä katajaisia kannuja, tuoppeja, leilejä ja kiuluja myös Säiniöllä apunaan kaksi poikaansa. Astioissa käytetyt katajat hän keräsi pääosin Karjalan radan varsilta. Suurosen astioita vietiin 1930-luvulla myös ulkomaille. Hänen astioitaan oli esillä 1938 Berliinin käsiteollisuusnäyttelyssä ja hän oli mukana kotiteollisuuspäivillä Helsingissä maaliskuussa 1939.Kansojen käsiteollisuus kilpasilla, Karjala, 24.08.1938, nro 226, s. 7, Kansalliskirjaston digitaaliset aineistotKotiteollisuuspäivillä lähes 300 osanottajaa, Helsingin Sanomat, 27.03.1939, nro 83, s. 8, Kansalliskirjaston digitaaliset aineistot Evakkoon lähdön jälkeen Suuronen asui Jämsän Kääpälässä, jossa jatkoi katajatöiden tekoa. 86-vuotiaana Suuronen kertoi: "Isävainaa jo opetti katajan käsittelyn. Ennen vanhaan sitä tuli neljäkin pyttyä päivässä, nyt vanhetessa hyvä jos yksi syntyy valmiiksi. Enemmän pitäisi. Kysyntä on kova."Helsingin Sanomat, 1966, No 94, sivu 10, julkaistu 6.4.1966 Vuonna 1957 Suurosen valmistamia katajatöitä lahjoitettiin Neuvostoliitosta valtiovierailun yhteydessä Jämsään tulleille arvovieraille ministerineuvoston puheenjohtaja Nikolai Bulganinille sekä Korkeimman neuvoston puhemiehistön jäsenelle Nikita Hruštšoville. == Lähteet == Luokka:Suomalaiset käsityöläiset Luokka:Vuonna 1880 syntyneet Luokka:Vuonna 1975 kuolleet
Junnu Kivanen

Junnu Kivanen on suositun Junnu-nimisen sarjakuvan sankari. Junnu ilmestyi Suomen Kuvalehden ajanvietesivulla vuodesta 1927 alkaen seitsemän vuoden ajan. Sen käsikirjoittaja oli Veli Giovanni eli Hillari Johannes Viherjuuri ja piirtäjä Alexander Tawitz. Junnun tarinoiden ympäristö on tavallisen keskiluokkaisen suomalaisperheen elämänpiiri ja sen jokapäiväiset tapahtumat. Junnu yrittää valloittaa Allin sydämen ja Niku ja Naku tekevät alituiseen kiusaa. Alexander Tawitzin tyyli on selkeää sekä kulmikkaalla ja vähän jähmeällä tavalla voimakasta. Tekstit on sijoitettu kuvien alle, mikä kangistaa toimintaa. == Lähteet == Luokka:Suomalainen sarjakuva Luokka:Sarjakuvahahmot
Igor Malinovski

Igor Malinovski (18. maaliskuuta 1997 – 16. heinäkuuta 2022 Kamtšatkan niemimaa, Venäjä) oli venäläinen ampumahiihtäjä. Hän voitti viisi nuorten maailmanmestaruutta, mutta ei menestynyt aikuistasolla ja lopetti uransa vuonna 2021.Siiri Siikarla: Igor Malinovski, 25, on kuollut Ilta-Sanomat 20.7.2022. Viitattu 20.7.2022. Ampumahiihdon maailmancupiin Malinovski osallistui kolme kertaa. Malinovski kuoli helikopterionnettomuudessa kotiseudullaan Kamtšatkan niemimaalla. Hän lennätti turisteja katsomassa vuoristomaisemia. == Lähteet == Luokka:Venäläiset ampumahiihtäjät Luokka:Lento-onnettomuudessa kuolleet Luokka:Vuonna 1997 syntyneet Luokka:Vuonna 2022 kuolleet
Lieke Klaver

Lieke Klaver (s. 20. elokuuta 1998) on alankomaalainen pikajuoksija, jonka päämatka on 400 metrin juoksu. Hänen ennätyksensä 400 metrillä on 49,58. Hän on viestijuoksun olympiavoittaja, maailman- ja Euroopan-mesteri. Ulkoratojen arvokilpailuissa Klaver on saavuttanut Pariisin olympialaisissa 2024 kultaa 4 × 400 metrin sekaviestissä Euroopan-ennätysajalla 3.07,43 ja hopeaa 4 × 400 metrin viestissä Alnkomaiden-ennätysajalla 3.19,50. Hän voitti 4 × 400 metrin viestin maailmanmestaruuden Budapestissa 2023. Hän oli samoissa kilpailuissa 400 metrillä kuudes. Hän saavutti hopeaa sekaviestissä yleisurheilun MM- kilpailuissa Eugenessa 2022. Samojen kisojen 400 metrillä hän juoksi välierissä Alankomaiden ennätyksen 50,18 ja sijoittui loppukilpailussa neljänneksi. Rooman EM-kilpailuissa 2024 hän saavutti kultaa 4 × 400 metrin viestissä sekä pronssia 400 metrillä ja 4 × 400&n4; × 400 metrin bsp;metrin sekaviestissä. Münchenin EM-kilpailuissa 2022 hän voitti kultaa 4 × 400 metrin viestissä sekä sijoittui 200 metrillä viidenneksi ja 400 metrillä kuudenneksi. Vuodelle 2021 siirretyissä Tokion olympialaisissa hän oli sekaviestissä neljäs ja karsiutui 400 metrillä välierissä. IAAF World Relays -kilpailuissa hän sai hopeaa 4 × 400 metrin sekaviestissä 2024. Sisäradoilla Klaver on saavuttanut Glasgow'n MM-hallikilpailuissa 2024 kultaa 4 × 400 metrin viestissä ja hopeaa 400 metrillä. Lisäksi hän on ottanut naisten pitkässä viestissä Euroopan- mestaruuden Toruńissa 2021 ja Istanbulissa 2023 sekä sijoittunut 400 metrillä toiseksi 2023 ja viidenneksi 2021. Hän on saanut viestissä hopeaa ja ollut 400 metrillä kuudes vuoden 2022 MM-kilpailuissa. ==Henkilökohtaiset ennätykset== === Ulkoradat === *100 metriä: 11,33 (28. heinäkuuta 2023) *200 metriä: 22,46 (25. kesäkuuta 2023) *400 metriä: 49,58 (20. heinäkuuta 2024) === Sisäradat === * 60 metriä: 7,41 (1.helmikuuta 2020) *200 metriä: 22,81 NR (3. helmikuuta 2024) *400 metriä: 50,10 (18. helmikuuta 2024) NR= Alankomaiden ennätys Päivitetty: 28. heinäkuuta 2024, lähde: ==Lähteet== Luokka:Alankomaalaiset pikajuoksijat Luokka:Alankomaalaiset olympiavoittajat Luokka:Vuonna 1998 syntyneet Luokka:Elävät henkilöt
Eleanor Patterson

Eleanor Patterson (s. 22. toukokuuta 1996 Leongatha, Victorian osavaltio, Australia) on australialainen korkeushyppääjä. Hän voitti maailmanmestaruuden yleisurheilun MM-kilpailuissa Eugenessa 2022 ennätystuloksellaan 202 cm. Budapestin MM-kilpailuissa 2023 hän sai hopeaa tuloksella 199 ja Pariisin olympialaisissa 2024 jaetun pronssin tuloksella 195. Sisäradoilla hän on ottanut hopeaa vuoden 2022 MM-kilpailuissa. Hän voitti vuonna 2013 alle 18-vuotiaiden maailmanmestaruuden. Kansainyhteisön kisoissa hän on saavuttanut kultaa vuonna 2014 ja hopeaa 2022. Pekingin MM-kilpailuissa 2015 hän sijoittui kahdeksanneksi ja Tokion olympialaisissa 2021 viidenneksi. == Lähteet == Luokka:Australialaiset korkeushyppääjät Luokka:Australialaiset olympiamitalistit Luokka:Elävät henkilöt Luokka:Vuonna 1996 syntyneet
Jake Wightman

Jake Wightman (s. 11. heinäkuuta 1994 Nottingham, Englanti, Yhdistynyt kuningaskunta) on brittiläinen keskimatkojen juoksija, jonka päämatka on 1500 metriä. Hän voitti maailmanmestaruuden 1500 metrillä yleisurheilun MM- kilpailuissa Eugenessa 2022 ajalla 3.29,23. Dohassa 2019 hän sijoittui samalla matkalla viidenneksi. Vuonna 2021 järjestetyissä Tokion olympialaisissa hän oli kymmenes. EM-kilpailuissa Wightman on saavuttanut 800 metrillä hopeaa Münchenissä 2022 ja 1 500 metrillä pronssia vuonna 2018 Berliinissä ja ollut seitsemäs 2016. Kansainyhteisön kisoissa hän on saanut Skotlannin edustajana 1 500 metrillä pronssia Gold Coastissa 2018 ja Birminghamissa 2022 sekä ollut 800 metrillä neljäs 2018. Hän voitti alle 20-vuotiaiden Euroopan-mestaruuden 1 500 metrillä 2013. ==Lähteet== Luokka:Brittiläiset keskimatkojen juoksijat Luokka:Elävät henkilöt Luokka:Vuonna 1994 syntyneet
Orania-Nassaun ritarikunta

Orania-Nassaun ritarikunta () on alankomaalainen ritarikunta. Sen perusti Alankomaiden sijaishallitsija Emma vuonna 1892 tyttärensä Vilhelmiinan nimissä. Uusi ritarikunta perustettiin tunnustuksena ulkomaalaisille diplomaateille ja Alankomaiden kansalaisille tunnustuksena kansakunnan hyväksi tehdystä työstä. Nykyään kunniamerkkiä jaetaan erinomaisista ansioista yhteiskunnan hyväksi, kuten vaikkapa vapaaehtoistyöstä. Kunniamerkin voivat saada myös sellaiset henkilöt, jotka ovat ansioituneet omalla ammatillisella alallaan erityisen hyvin. Kunniamerkki voidaan myöntää myös ulkomaalaisille. Saajaa voivat ehdottaa alankomaalaisten kohdalla paikallinen pormestari tai ulkomaalaisten kohdalla maan ulkoministeri. Kunniamerkkiä jaetaan kuudessa luokassa: * Suurristin ritari * Suurupseeri * Komentaja * Upseeri * Ritari * Jäsen == Lähteet == Luokka:Alankomaalaiset ritarikunnat
Aminatou Seyni

Aminatou Seyni (s.24. lokakuuta 1996) on nigeriläinen pikajuoksija. Hän pitää hallussaan maansa ennätyksiä sadan, kahdensadan sekä neljänsadan metrin juoksuissa. Vuonna 2022 hän voitti Afrikan mestaruuden 200 metrin juoksussa ja oli 100 metrin kilpailussa hopealla. Hänen 400 metrin ennätyksensä 49,19 on maailman kaikkien aikojen nopeimpien listalla sijalla 17. (2022 tilanne). Seyni karsiutui 200 metrin välierissä Dohan MM-kilpailuissa 2019 ja vuonna 2021 järjestetyissä Tokion olympialaisissa. Hän osallistui myös vuoden 2022 yleisurheilun maailmanmestaruuskilpailuihin Yhdysvaltain Eugenessa. 100 metrin kilpailussa hän jäi välierässään viidenneksi. 200 metrillä hän sijoittui välierässään toiseksi ja eteni näin finaaliin. 200 metrin alkueräjuoksun aika 21,98 oli uusi Nigerin ennätys. Loppukilpailussa hän sijoittui neljänneksi ajalla 22,12. == Henkilökohtaiset ennätykset == * 100 m: 11,07 Saint Pierre, Mauritius 8. kesäkuuta 2022 * 200 m: 21,98 Eugene, Oregon, Yhdysvallat 18. heinäkuuta 2022 * 400 m: 49,19 Lausanne, Sveitsi 5. heinäkuuta 2019 == Lähteet == Luokka:Nigeriläiset pikajuoksijat Luokka:Vuonna 1996 syntyneet Luokka:Elävät henkilöt
Donaustadt

Donaustadt on Wienin 22. kaupunginosa. Pinta-alaltaan se on Wienin suurin. Se on myös kaupungin itäisin kaupunginosa. Donaustadt on jaettu seitsemään alueeseen (saks. Bezirksteile): Aspern, Breitenlee, Hirschstetten, Essling, Kagran, Kaisermühlen, Stadlau ja Süßenbrunn. Donaustadtissa sijaitsee Yhdistyneiden kansakuntien Wienin maatoimisto. Entiset Aspernin ja Esslingin kylät tunnetaan paikkana, jossa Itävallan arkkiherttua Kaarle voitti Napoleon Bonaparten armeijan vuonna 1809 Aspern-Esslingin taistelussa. Suhteellisen nuori alue muodostettiin Wienin kaupunginhallituksen päätöksellä 29. kesäkuuta 1946. Toisen maailmansodan jälkeisen Itävallan miehityksen vuoksi päätös ei kuitenkaan voinut tulla voimaan välittömästi. Vuonna 1954 neuvostoviranomaiset hyväksyivät piirin uudelleenjakoehdotuksen, ja päätös tuli voimaan 2. heinäkuuta 1954. ==Lähteet== ==Aiheesta muualla== *Donaustadt Wienin kotisivuilla Luokka:Wienin kaupunginosat
Elena Vallortigara

Elena Vallortigara (s. 21. syyskuuta 1991) on italialainen korkeushyppääjä. Hän saavutti MM-kilpailuissa pronssia vuonna 2022. Vallortigara saavutti pronssia alle 18-vuotiaiden MM-kilpailuissa 2007 ja alle 20-vuotiaiden MM- kilpailuissa 2010. Hän ylitti 191 cm vuonna 2010 ja hallissa 190 cm tammikuussa 2011 mutta ei sen jälkeen yltänyt vuosikausiin noihin korkeuksiin. Vuonna 2018 hän vihdoin ylitti 190 cm:n rajan toistakymmentä kertaa ja hyppäsi heinäkuussa ennätyksekseen 202 cm Lontoon timanttiliigan kilpailussa. Kolmena seuraavana vuonna hän ylitti parhaimmillaan 196 cm. Vuonna 2022 hän sijoittui sisäratojen MM-kilpailuissa kuudenneksi tuloksella 192 cm. Kesäkuussa hän voitti uransa neljännen ulkoratojen Italian-mestaruuden tuloksella 198 cm. Eugenen MM-kilpailuissa heinäkuussa hän ylitti toisen kerran urallaan kaksi metriä ja saavutti pronssia tuloksella 200 cm. Saman vuoden Münchenin EM- kilpailuissa hän oli yhdeksäs. == Lähteet == Luokka:Italialaiset korkeushyppääjät Luokka:Vuonna 1991 syntyneet Luokka:Elävät henkilöt
Harada

Harada on muun muassa seuraavien japanilaisten henkilöiden sukunimi: * Fighting Harada (s. 1943), nyrkkeilijä ja Japanin nyrkkeilyliiton puheenjohtaja * Fukusaburō Harada, jalkapalloilija * Masahiko Harada (s. 1968), mäkihyppääjä * Masao Harada (1912–2000), kolmiloikan olympiamitalisti ja pituushyppääjä * Mieko Harada, (s. 1958), näyttelijä * Saho Harada (s. 1982), taitouimari ja olympiamitalisti * Tetsuya Harada (s. 1970), ratamoottoripyöräilijä
Aaltokielopuu

Aaltokielopuu (Pittosporum undulatum) on kielopuukasvien (Pittosporaceae) heimoon, kielopuiden (Pittosporum) sukuun kuuluva kasvilaji. Aaltokielopuu voi kasvaa korkeimmillaan 13 metriä korkeaksi. Se on ainavihanta puu, jolla on pyöreä latvus. Aaltokielopuu sisältää saponiineja. Aaltokielopuu kasvaa sademetsissä sekä yleisesti suojaisilla kasvupaikoilla. Lajia tavataan luontaisena Australian kaakkoisosien lämpimillä ja subtrooppisilla alueilla Queenslandin eteläosista Victoriaan sekä Tasmaniassa. == Käyttö == Aaltokielopuuta on kerätty luonnosta paikallisesti erilaisiin tarkoituksiin. Aaltokielopuusta voidaan eristää eteeristä öljyä sekä lateksimaista ainetta, joka on viskoosia ja pehmenee nopeasti auringon lämmössä. Aaltokielopuun puuaines on kovaa ja sen väri vaihtelee valkoisesta vaaleanruskeaan. Puuainesta on käytetty golfmailojen valmistukseen. Lisäksi aaltokielopuuta on istutettu koristekasviksi eri puolille maailmaa lajin luontaisen levinneisyysalueen ulkopuolelle, ja laji on myös levinnyt monin paikoin viljelykarkulaisena luontoon. Lajista on tullut voimakkaasti leviävä vieraslaji muun muassa Azoreilla ja Kaliforniassa. == Lähteet == * Useful Temperate Plants: Pittosporum undulatum == Aiheesta muualla == * Kassu – Kasvien suomenkieliset nimet: Aaltokielopuu (Pittosporum undulatum) * UniProt: Taxonomy – Pittosporum undulatum * Integrated Taxonomic Information System (ITIS): Pittosporum undulatum * Global Biodiversity Information Facility (GBIF): Pittosporum undulatum * Centre for Agriculture and Biosciences International (CABI): Pittosporum undulatum (Australian cheesewood) Luokka:Kielopuukasvit Luokka:Puut
Josh Awotunde

Josh Awotunde (s. 12. kesäkuuta 1995) on yhdysvaltalainen yleisurheilija joka kilpailee kuulantyönnössä. Eugenen MM-kilpailuissa 2022 Awotunde saavutti MM- pronssia ennätystuloksellaan 22,29 metriä. Belgradin sisäratojen MM- kilpailuissa 2022 hän sijoittui viidenneksi. Budapestin MM-kilpailuissa 2023 hän karsiutui loppukilpailusta. Awotunden sisäratojen ennätys on 21,74 metriä. Yliopistokilpailuissa hän on edustanut Etelä-Carolinan yliopistoa. https://gamecocksonline.com/sports/track/roster/season/2017-18/player/josh- awotunde/ == Lähteet == Luokka:Yhdysvaltalaiset kuulantyöntäjät Luokka:Vuonna 1995 syntyneet Luokka:Elävät henkilöt
Tori Franklin

Tori Franklin (s. 7. lokakuuta 1992) on yhdysvaltalainen kolmiloikkaaja. Hän saavutti MM-kilpailuissa pronssia vuonna 2022. Franklin kilpaili maailmanmestaruuskilpailuissa ensimmäisen kerran Lontoossa 2017 mutta ei yltänyt loppukilpailuun. Vuonna 2018 hän saavutti NACAC:n mestaruuskilpailuissa hopeaa tuloksella 14,09. Vuonna 2019 hän sijoittui Dohan MM-kilpailuissa yhdeksänneksi hypättyään karsinnassa 14,23 ja loppukilpailussa 14,08. Tokion olympialaisissa kesällä 2021 hän jäi karsinnassa kauas 14 metristä ja loppukilpailupaikasta. Eugenen MM-kilpailuissa 2022 hän selviytyi karsinnasta jatkoon tuloksella 14,36 ja hyppäsi loppukilpailussa tuloksen 14,72, joka riitti pronssimitaliin. Franklin ylitti 14 metrin rajan ensimmäisen kerran vuonna 2017. Elokuussa 2022 hän hyppäsi Monacossa ennätyksensä 14,86. Franklin on voittanut Yhdysvaltain-mestaruuden ulkoradoilla vuonna 2023 ja sisäradoilla vuosina 2017, 2018 ja 2020. == Lähteet == Luokka:Yhdysvaltalaiset kolmiloikkaajat Luokka:Vuonna 1992 syntyneet Luokka:Elävät henkilöt
Józef Tretiak

Józef Tretiak (1841 Volynia – 1923) oli puolalainen kirjallisuustieteilijä ja Kalevalan kääntäjä ja esittelijä. Hän siirtyi vuoden 1863 tapahtumien vuoksi ulkomaille, opiskeli Zürichissä ja Pariisissa, asettui 1867 Galitsiaan, jossa oli alkuun kymnaasin opettaja ja myöhemmin Krakovan yliopiston professori. Tretiakin tieteelliset teokset käsittelevät etupäässä Puolan kirjallisuuden historiaa, kuten Adam Mickiewicziä ja Juliusz Słowackia, osaksi venäläistä ja ukrainalaista kirjallisuutta (Aleksandr Puškinia, Taras Ševtšenkoa). Tutustuttuaan Kalevalaan Léouzon Le Ducin ranskannoksen välityksellä hän julkaisi siitä tutkielman KaIewala. Epopeja fińska (julkaisussa Przewodnik naukowy i literacki 1882; myöhemmin julkaistu Tretiakin esseekokoelmassa Szkice literackie 2), jossa hän mytologisten, kansatieteellisten ja muiden selitysten sekä kriittisten pohdintojen lisäksi selostaa Kalevalan sisältöä, osaksi suorasanaisesti kääntämällä ranskannoksen perusteella. Tretiak kirjoitti laajan kriittisen elämäkerran ukrainalais-puolalaisesta kirjailijasta Józef Bohdan Zaleskista (kolme osaa, 1911, 1913, 1914). ==Lähteet== ==Aiheesta muualla == * * Luokka:Puolalaiset tieteilijät Luokka:Kirjallisuudentutkijat Luokka:Vuonna 1841 syntyneet Luokka:Vuonna 1923 kuolleet
Wiener Konzerthaus

Wiener Konzerthaus on Wienissä, Itävallassa sijaitseva konserttitalo, joka avattiin vuonna 1913. Se sijaitsee Landstraßen kaupunginosassa. Ensimmäinen ajatus konserttitalon rakentamisesta syntyi vuonna 1890. Arkkitehti Ludwig Baumannin varhaiset suunnitelmat sisälsivät konserttisalin lisäksi luistelualueen ja pyöräilykerhon. Yhdistetyssä ulkoilmatilassa 40 000 katsojaa olisi voinut osallistua erilaisiin tapahtumiin. Piirustuksia ei kuitenkaan hyväksytty. Se rakennettiin lopulta vuosina 1911-1913. Arkkitehtiyhtiö olivat Fellner & Helmer; työ tehtiin kuitenkin yhteistyössä Ludwig Baumannin kanssa. Arkkitehtonisesti Konzerthaus on harvinainen yhdistelmä historismia, sessionismia ja jugendtyyliä. Rakennuksen korkea laatu vaati vuosien varrella vain vähän muutoksia ja ne tehtiin siten, että Konzerthausin alkuperäinen ulkomuoto säilyi pitkälti. == Lähteet == ==Aiheesta muualla== *Wiener Konzerthaussin kotisivut Luokka:Wienin rakennukset ja rakennelmat Luokka:Wienin kulttuuri Luokka:Konserttitalot Luokka:Itävallan teatterit
Jessica Schilder

Jessica Schilder (s. 19. maaliskuuta 1999) on alankomaalainen kuulantyöntäjä. Hän saavutti Euroopan-mestaruuden vuosina 2022 ja 2024 sekä MM-kilpailuissa pronssia vuonna 2022. Schilder sijoittui vuonna 2021 sisäratojen Euroopan- mestaruuskilpailuissa viidenneksi. Saman vuoden kesällä hän voitti alle 23-vuotiaiden Euroopan-mestaruuden ja jäi Tokion olympialaisissa karsintaan. Vuonna 2022 hän ylitti 19 metrin rajan ensi kertaa ja tekikin sen vuoden aikana useasti. Raja ylittyi Apeldoornin hallikilpailuissa 13. helmikuuta, ja kuusi päivää myöhemmin hän paransi samassa paikassa sisäratojen Alankomaiden- ennätykseksi 19,72. Belgradin sisäratojen MM-kilpailuissa hän saavutti pronssia tuloksella 19,48. Ulkoradoilla Schilder ylitti 19 metriä Hengelossa 6. kesäkuuta, ja kesäkuun paras tulos oli Apeldoornissa Alankomaiden- mestaruuskilpailuissa 26. päivänä syntynyt 19,68. Eugenen MM-kilpailuissa 2022 hän työnsi karsinnassa tuloksen 19,16 ja loppukilpailussa uuden ennätyksensä ja Alankomaiden-ennätyksen 19,77, joka riitti pronssimitaliin. Muutamaa viikkoa myöhemmin hän voitti Euroopan-mestaruuden Münchenissä työnnettyään ensimmäisen kerran yli 20 metriä tuloksella 20,24, mikä oli jälleen Alankomaiden-ennätys. Schilder sijoittui vuonna 2023 Istanbulin sisäratojen EM-kilpailuissa viidenneksi ja Budapestin MM-kilpailuissa kahdeksanneksi. Hän työnsi Alankomaiden-ennätyksen 20,31 Apeldoornin hallikilpailuissa 17. helmikuuta 2024. Glasgow'n sisäratojen MM-kilpailuissa 2024 hän sijoittui neljänneksi. Hän voitti Euroopan-mestaruuden Roomassa 2024 tuloksella 18,77. == Lähteet == Luokka:Alankomaalaiset kuulantyöntäjät Luokka:Vuonna 1999 syntyneet Luokka:Elävät henkilöt
Aiton (Savoie)

Aiton on kunta itäisessä Ranskassa Savoien departementissa Auvergne-Rhône- Alpesin alueella. Se sijaitsee Isèrejoen ja sen sivujoen Arcin varrella, noin 42 kilometriä Saint-Jean-de-Mauriennen kaupungista pohjoiseen. Kunnan nähtävyyksiä on linnoitus Fort d'Aiton, joka rakennettiin vuosina 1875-1880 piispanpalatsin raunioille. Fort d'Aiton on estolinnoitus, joka sisälsi seitsemän kasemattia, ja johon mahtui sodan aikana 350 miehen varuskunta. Linnoituksen rooli pieneni kun lähistölle rakennettiin muita linnoituksia. Linnoituksella ei ollut sotien aikana suurta toimintaa, ja rauhan aikana se toimi asevarastona. Linnoitus lopetettiin vuonna 1984. Vuonna 1986 kunta osti sen ja teki siitä kunnantalon. Keskustassa oleva Saint Laurentin kirkko on rakennettu vuonna 1700. Monseigneur de Masin päätti rakentaa vuonna 1694 palatsin. Tuolloin seurakuntakirkko esti upean näköalan. Nykyinen kirkko rakennettiin siksi hänen kustannuksellaan. Uusi kirkko rakennettiin kukkulalle, josta se näkyy kauas. Tiedosto:Vue générale du fort d'Aiton.jpg|Fort d'Aiton Tiedosto:Eglise d'Aiton.JPG|Saint Laurentin kirkko ==Lähteet== ==Aiheesta muualla== Luokka:Savoien kunnat
Nina Kennedy

Nina Kennedy (s. 5. huhtikuuta 1997) on australialainen seiväshyppääjä. Hän voitti olympiakultaa Pariisissa 2024 tuloksella 490 cm. Eugenen MM- kilpailuissa 2022 hän saavutti pronssia tuloksella 480 cm. Budapestin MM- kilpailuissa 2023 hän jakoi maailmanmestaruuden Yhdysvaltain Katie Moonin kanssa tuloksella 490 cm. Kansainyhteisön kisoissa hän on saanut kultaa vuonna 2022 ja pronssia 2018. Kennedyn seiväshyppyennätys on Zürichissä elokuussa 2023 hypätty 491 cm, joka on myös Australian-ennätys. == Lähteet == Luokka:Australialaiset seiväshyppääjät Luokka:Australialaiset olympiavoittajat Luokka:Vuonna 1997 syntyneet Luokka:Elävät henkilöt
Aiton

Aiton voi tarkoittaa seuraavia: == Maantiede == * Aiton, kunta Ranskassa Savoien departementissa * Aiton, kunta Romaniassa Clujin piirikunnassa == Henkilöitä == * William Aiton (1731–1793), skotlantilainen kasvitieteilijä ja puutarhuri.
II. János Pál pápa térin metroasema

II. János Pál pápa tér on Budapestin metron linjan 4 asema Pestin puolella Unkarin pääkaupungissa Budapestissa. Asema on 16,7 metrin syvyydessä maan alla ja se on avattu 28. maaliskuuta 2014. Asema sijaitsee paavi Johannes Paavali II:n mukaan nimetyllä aukiolla. == Lähteet == Luokka:Budapestin metroasemat
Rákóczi térin metroasema

Rákóczi tér on Budapestin metron linjan 4 asema Pestin puolella Unkarin pääkaupungissa Budapestissa. Asema on 23 metrin syvyydessä maan alla ja se on avattu 28. maaliskuuta 2014. Asema sijaitsee Ferenc II Rákóczin mukaan nimetyllä aukiolla. == Lähteet == Luokka:Budapestin metroasemat
Wilhelm Leuschner

Wilhelm Leuschner (15. kesäkuuta 1890 Bayreuth, Saksan keisarikunta – 29. syyskuuta 1944 Berliini, Natsi-Saksa) oli ammattiyhdistysaktivisti ja sosiaalidemokraattinen poliitikko. Leuschner teloitettiin vuonna 1944 tapahtuneen Hitlerin salamurhayrityksen osallistumisen seurauksena. == Nuoruus == Wilhelm Leuschner syntyi Bayreuthissa 15. kesäkuuta 1890. Koulun päätyttyä hänestä ammattiliiton jäsen. Vuonna 1907 hän muutti Darmstadtiin, jossa hän työskenteli huonekalutehtaassa. Vuonna 1910 hän liittyi Saksan sosiaalidemokraattiseen puolueeseen. Seuraavana vuonna hän meni naimisiin Elisabeth Batzin kanssa. Taisteltuaan ensimmäisessä maailmansodassa itärintamalla vuonna 1916 hänestä tuli kaupunginvaltuutettu. Leuschner oli sekä Saksan kommunistisen puolueen että natsipuolueen kriitikko ja 1920-luvulla häntä pidettiin poliittisesti maltillisena. == Poliittinen ura == Vuonna 1924 Leuschnerista tuli Hessenin maapäivien jäsen. Tammikuussa 1933 Leuschnerista tuli Saksan ammattiyhdistysliiton varapuheenjohtaja. Leuschner tapasi Adolf Hitlerin ensimmäisen kerran vuonna 1933, jolloin hänet kutsuttiin kansalliseen vappuparaatiin Berliinissä. Päivää paraatin jälkeen Hitler määräsi SA:n tuhoamaan ammattiyhdistykset. Heidän päämajansa kaikkialla maassa miehitettiin, ammattiliittojen varat takavarikoitiin, ammattiliitot hajotettiin ja johtajat pidätettiin. Suuri joukko lähetettiin keskitysleireille. Muutamassa päivässä 169 eri ammattiliittoa oli natsien hallinnassa. Wilhelm Leuschner lähetettiin kahdelle keskitysleirille, Börgermooriin ja Lichtenburgiin, ennen kuin hänet vapautettiin kesäkuussa 1934. Pian sen jälkeen hän osallistui Saksan natsihallitusta vastustavaan vastarintaliikkeeseen. Muita hänen ryhmänsä jäseniä olivat Julius Leber ja Jakob Kaiser. Leuschner loi yhteyksiä konservatiivisiin ja sotilaallisiin vastarintaliikkeisiin. Leuschner piti aktiivisesti yhteyttä myös Kreisaun piiriin ja vuodesta 1939 lähtien myös Carl Friedrich Goerdelerin johdolla toimineeseen vastarintaryhmään. Hän väitti, että he pystyisivät järjestämään yleislakon, jota seuraisi sotilasvallankaappaus. Adolf Hitlerin, Hermann Göringin ja Heinrich Himmlerin salamurhien jälkeen Berliinin joukkojen suunniteltiin valtaavan tärkeimmät hallintorakennukset, puhelin- ja signaalikeskukset sekä radioasemat. == Kuolema == Suunnitellun vallankaappauksen jälkeen Leuschnerista olisi tehty mitä todennäköisimmin Saksan varavaltakunnankansleri mutta Claus von Stauffenbergin 20. heinäkuuta 1944 tekemä yritys tappaa Hitler räjähdyksellä Sudespesässä Itä-Preussissa epäonnistui. Wilhelm Leuschner pidätettiin 16. elokuuta 1944, ja hänet tuotiin kansantuomioistuimen eteen, jossa hänet tuomittiin kuolemaan. Hänet teloitettiin 29. syyskuuta 1944 Plötzenseen vankilassa Berliinissä. == Lähteet == == Aiheesta muualla == Luokka:Heinäkuun 20. päivän salaliiton teloitetut jäsenet Luokka:Vuonna 1890 syntyneet Luokka:Vuonna 1944 kuolleet
Tähtikielopuu

Tähtikielopuu (Pittosporum eugenioides) on kielopuukasvien (Pittosporaceae) heimoon, kielopuiden (Pittosporum) sukuun kuuluva kasvilaji. Tähtikielopuu on ainavihanta ja runsasoksainen puu, jolla on laakea latvus. Tähtikielopuu voi kasvaa 6–13 metriä korkeaksi ja sen rungon halkaisija voi kasvaa suurimmillaan 60 cm:iin. Tähtikielopuu kasvaa luontaisena Uudessa-Seelannissa, missä sitä kasvaa laajalti alankojen ja vuoristojen metsissä. Tähtikielopuuta on kerätty paikallisesti luonnosta lääkinnällisiin sekä muihin tarkoituksiin. Lajia on kasvatettu jonkin verran myös koristekasvina. == Lähteet == * Useful Temperate Plants: Pittospermum eugenioides == Aiheesta muualla == * Kassu – Kasvien suomenkieliset nimet: Tähtikielopuu (Pittosporum eugenioides) * UniProt: Taxonomy – Pittosporum eugenioides * Global Biodiversity Information Facility (GBIF): Pittosporum eugenioides Luokka:Kielopuukasvit Luokka:Puut
Fővám térin metroasema

Fővám tér on Budapestin metron linjan 4 asema Pestin puolella Unkarin pääkaupungissa Budapestissa. Asema on 30 metrin syvyydessä maan alla ja se on avattu 28. maaliskuuta 2014. Asema sijaitsee Budapesti Corvinus Egyetem -yliopiston lähellä. == Lähteet == Luokka:Budapestin metroasemat
Szent Gellért tér – Műegyetemin metroasema

Szent Gellért tér – Műegyetem on Budapestin metron linjan 4 asema Budan puolella Unkarin pääkaupungissa Budapestissa. Asema on 31 metrin syvyydessä maan alla ja se on avattu 28. maaliskuuta 2014. Asema sijaitsee Pyhän Gellértin aukiolla. == Lähteet == Luokka:Budapestin metroasemat
Móricz Zsigmond körtérin metroasema

Móricz Zsigmond körtér on Budapestin metron linjan 4 asema Budan puolella Unkarin pääkaupungissa Budapestissa. Asema on 24 metrin syvyydessä maan alla ja se on avattu 28. maaliskuuta 2014. Asema sijaitsee Zsigmond Móriczin aukiolla. == Lähteet == Luokka:Budapestin metroasemat
Újbuda-központin metroasema

Újbuda-központ on Budapestin metron linjan 4 asema Budan puolella Unkarin pääkaupungissa Budapestissa. Asema on 15,6 metrin syvyydessä maan alla ja se on avattu 28. maaliskuuta 2014. == Lähteet == Luokka:Budapestin metroasemat
Havukosken liikennepaikka

Havukosken liikennepaikka () on Tikkurilan rautatieliikennepaikan osa kehäradan ja Keravan kaupunkiradan haarautumiskohdassa Vantaalla Hiekkaharjun itäpuolella. Liikennepaikalla ei ole keskenään samansuuntaisten kehäradan ja Keravan kaupunkiradan raiteiden haarautumisen ja yhdistymisen ohella muuta raiteenvaihtomahdollisuutta, joten kyseessä ei ole varsinainen raiteenvaihtopaikka. Havukosken liikennepaikka perustettiin 2. lokakuuta 2013, kun Tikkurilan liikennepaikka jaettiin kolmeen osaan, jotka ovat Tikkurila asema, Hiekkaharju ja Havukoski. Nimestään huolimatta liikennepaikka sijaitsee Jokiniemen kaupunginosan puolella eikä Havukoskella. Liikennepaikan sijainti ratakilometrijärjestelmässä on Keravan kaupunkirataa pitkin mitattuna 17+725 ja kehärataa pitkin 33+250. == Lähteet == Luokka:Vantaan rautatieliikennepaikat Luokka:Jokiniemi
Bikás parkin metroasema

Bikás park on Budapestin metron linjan 4 asema Budan puolella Unkarin pääkaupungissa Budapestissa. Asema on 14,5 metrin syvyydessä maan alla ja se on avattu 28. maaliskuuta 2014. Asema sijaitsee Bikásin puistossa Kelenföldin alueella. == Lähteet == Luokka:Budapestin metroasemat
Teresa Abelleira

Teresa Abelleira Dueñas (s. 9. tammikuuta 2000) on espanjalainen jalkapalloilija. Hän on pelipaikaltaan keskikenttäpelaaja. Hän on vuodesta 2020 edustanut kotimaassaan Real Madridia, johon hän siirtyi Deportivo de La Coruñasta. Abelleira on pelannut Espanjan naisten maajoukkueessa. Hän oli Espanjan joukkueessa voittamassa alle 19-vuotiaiden Euroopan-mestaruutta vuonna 2018 ja saavutti hopeaa alle 17-vuotiaiden EM-kilpailuissa vuonna 2017. == Lähteet == == Aiheesta muualla == Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
Kelenföld vasútállomásin metroasema

Kelenföld vasútállomás on Budapestin metron linjan 4 läntinen pääteasema Budan puolella Unkarin pääkaupungissa Budapestissa. Asema on 16,4 metrin syvyydessä maan alla ja se on avattu 28. maaliskuuta 2014. Asema sijaitsee Kelenföldin rautatieaseman yhteydessä. == Lähteet == Luokka:Budapestin metroasemat
Val-d'Arc

Val-d'Arc on kunta itäisessä Ranskassa Savoien departementissa Auvergne-Rhône- Alpesin alueella. Se sijaitsee Arcjoen varrella, noin 34 kilometriä Saint- Jean-de-Mauriennen kaupungista pohjoiseen. Val-d'Arcin kunta muodostettiin 1. tammikuuta 2019. Tuolloin kaksi kuntaa Aiguebelle ja Randens yhdistyivät. ==Tunnettuja kuntalaisia== *Giuseppe Farina (1906–1966), Formula 1:n maailmanmestari vuonna 1950, kuoli Aiguebellessa liikenneonnettomuudessa. *Fabrice Fiorèse (s. 1975), jalkapalloilija Tiedosto:L'église Saint-Christophe d'Aiguebelle en hiver (2021).JPG|Saint- Christophen kirkko (Aiguebelle) Tiedosto:Randens - Église de l'Assomption - 2.jpg|Neitsyt Marian taivaaseenastumisen kirkko (Randens) ==Lähteet== ==Aiheesta muualla== Luokka:Savoien kunnat
Anna Hall

Anna Hall (s. 23. maaliskuuta 2001) on yhdysvaltalainen seitsenottelija. Hän on saavuttanut maailmanmestaruuskilpailuissa hopeaa 2023 ja pronssia vuonna 2022. Hall sijoittui yhdeksänneksi alle 20-vuotiaiden maailmanmestaruuskilpailuissa 2018. Vuonna 2021 hän ylitti 6 000 pisteen rajan tuloksellaan 6 200\. Maaliskuussa 2022 Texas Relays -kilpailuissa Austinissa hän voitti pistemäärällä 6 412\. Hän voitti toukokuussa Fayettevillessa ensimmäisen Yhdysvaltain-mestaruutensa 6 458 pisteellä ja kesäkuussa Eugenessa NCAA:n mestaruuden 6 385 pisteellä. Heinäkuussa hän saavutti Eugenessa käydyissä MM-kilpailuissa pronssia ennätyksellään 6 755 pistettä. Hän keräsi MM-kisoissa kilpailijajoukon parhaat pisteet 200 metrin ja 800 metrin juoksuissa, joissa hänen aikansa olivat 23,08 ja 2.06,67. Näistä 200 metrin aika oli hänen oma ennätyksensä, jollaisen hän teki MM-kilpailuissa myös kuulantyönnössä tuloksella 13,67 ja keihäänheitossa tuloksella 45,75. Helmikuussa 2023 Hall voitti sisäratojen Yhdysvaltain-mestaruuden 400 metrin juoksussa tuloksella 51,03 ja viisiottelussa 5 004 pisteellä. Viisiottelun tulos oli Pohjois-Amerikan ennätys ja hän oli kautta aikain kolmas 5 000 pisteen ylittäjä naisten viisiottelussa. Hän jäi Natalja Dobrynskan maailmanennätyksestä yhdeksän pisteen päähän. Saman vuoden toukokuussa hän voitti seitsenottelun Götzisin Hypo-Meetingissä ennätyspisteillään 6988, millä hän nousi kaikkien aikojen maailmantilastossa viidenneksi. Maailmanmestaruuskisoissa 2023 hän voitti hopeaa pistein 6 720. == Lähteet == Luokka:Yhdysvaltalaiset yleisurheilun moniottelijat Luokka:Vuonna 2001 syntyneet Luokka:Elävät henkilöt
Madis Kallas

Madis Kallas (s. 22. huhtikuuta 1981) on virolainen poliitikko, joka toimi maansa alueministerinä huhtikuusta 2023 heinäkuuhun 2024. Tätä ennen hän oli ympäristöministeri. Aiemmin hän on ollut kunnanhallituksen puheenjohtaja Saarenmaalla sekä Kuressaaren kaupunginjohtaja. Kallas oli vuonna 2019 ehdolla Riigikoguun sosiaalidemokraattien listalla ja ilmoitti ministeriksi noustuaan heinäkuussa 2022 liittyvänsä puolueen jäseneksi. == Yksityiselämä == Kallas on naimisissa ja hänellä on kolme lasta. == Lähteet == == Aiheesta muualla == * Madis Kallas Viron hallituksen verkkosivuilla Luokka:Viron ympäristöministerit Luokka:Viron kunnanjohtajat Luokka:Vuonna 1981 syntyneet Luokka:Elävät henkilöt
Sonja Mikkelsen

Sonja Mikkelsen (s. 20. kesäkuuta 1955 Bedsted) on tanskalainen sosiaalidemokraattinen poliitikko. Hän on istunut kansankäräjillä vuosina 1981–1984, 1987–1988 sekä 1990–2001 ja toiminut Tanskan liikenneministerinä 1998–2000 sekä terveysministerinä vuonna 2000. ==Lähteet== ==Aiheesta muualla== * Sonja Mikkelsen Tanskan kansankäräjien verkkosivuilla Luokka:Tanskan ministerit Luokka:Tanskan liikenneministerit Luokka:Vuonna 1955 syntyneet Luokka:Elävät henkilöt
Saint-Julien-Mont-Denis

Saint-Julien-Mont-Denis on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Arc-joen varrella, noin 6 kilometriä Saint-Jean-de-Mauriennen kaupungista kaakkoon. Kunnan rajalla on 2 491 metriä korkea Croix des Têtes. Sen kuusisataa metriä korkea pystysuora kalkkikivikallio on Euroopan korkein. Kunnan alueella on useiden vuosisatojen ajan hyödynnetty saviliuskekivilouhoksia. Viimeinen louhos sulki ovensa vuonna 1982. Tämän kunniaksi kuntaan on perustettu liuskekivimuseo Le musée des Ardoisiers, joka sijaitsee 1000-luvulta peräisin olevassa kahdeksankulmaisessa tornissa. Torni La Tour de Saint-Julien-Montdenis on osa entistä augustinolaisluostaria. ==Lähteet== ==Aiheesta muualla== Luokka:Savoien kunnat
Seututie 365

Seututie 365 on Kuusankoskella, Keltistä Kuusaan keskustan kautta Voikkaalle kulkeva seututie. Tie on 9 kilometriä pitkä, ja on koko matkaltaan kaksikaistainen. Tie alkaa Keltistä valtateiden 6 ja 12 risteyksestä, ja lähtee pohjoiseen. Kuusankosken Markankylässä tie kääntyy oikealle ja sitten vasemmalle kohti Voikkaata. Tie päättyy Voikkaan taajaman pohjoispuolella Hirvelässä kantatien 46 risteykseen. Tien osoitenimet ovat Helsingintie Keltistä Kuusaalle, Lassilanpellontie Kuusaalta Markankylään, Kyöperiläntie Markankylässä lyhyen matkan ja Kuusaantie tien loppupäässä == Lähteet == 365 Luokka:Kouvolan liikenne
Harvey Glance

Harvey Glance (28. maaliskuuta 1957 – 12. kesäkuuta 2023https://www.ledger- enquirer.com/sports/article276350711.html) oli yhdysvaltalainen pikajuoksija ja olympiavoittaja. Urallaan Glance saavutti olympiakultaa Montrealissa 1976 4 x 100 metrin viestijuoksusta. Samoissa olympialaisissa hän sijoittui 100 metrin juoksussa neljänneksi. Lisäksi Glance oli mukana voittamassa pikaviestin MM-kultaa Rooman kisoista vuonna 1987. Ennätyksikseen Glance juoksi 100 metrillä ajan 10,05 vuonna 1985 (käsiajalla 9,8 vuonna 1977) ja 200 metrillä ajan 20,39 vuonna 1979 (käsiajalla 20,1 vuonna 1976). == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1957 syntyneet Luokka:Vuonna 2023 kuolleet
Adamson (sarjakuva)

Adamson on ruotsalainen sarjakuva, jota piirsi vuoteen 1945 asti Oscar Jacobsson. Se oli aikanaan Ruotsin laajalevikkisin sarjakuva. Adamson ilmestyi myös englannin kielellä nimellä Silent Sam. Adamson on yksinäinen apinan näköinen kulkija. Hän harhailee sikari suussa ja kolme hiusta päälaella maailmassa, joka on kuin suunniteltu vain hänen kiusakseen. Hän on onneton mies, koska hänelle ei ole suotu rauhaa. Jos hän aikoo suoda itselleen jonkun ilon, huono omatunto tulee väliin soimauksineen. Jos hän ajattelee levätä, hänen perivihollisensa hirveä harakka vie häneltä rauhan. Suomessa Adamson oli suosittu, joten sitä julkaisivat useat lehdet, muun muassa Joulukärpänen, Punalippu ja Tuisku. Adamsonin on epäilty toimineen inspiraation lähteenä muun muassa Homer Simpsonille. == Lähteet == Luokka:Ruotsalainen sarjakuva Luokka:Sarjakuvahahmot
The Black Phone

The Black Phone on vuonna 2021 ensi-iltansa saanut yhdysvaltalainen kauhuelokuva, jonka on ohjannut Scott Derrickson sekä käsikirjoittaneet Derrickson ja C. Robert Cargill. Se perustuu Joe Hillin novelliin Musta puhelin. Elokuvan pääosia esittävät Mason Thames, Madeleine McGraw, Jeremy Davies, James Ransone ja Ethan Hawke. Elokuvan keskiössä on koulukiusattu teinipoika, joka kidnapataan ja vangitaan äänieristettyyn kellariin. Kellarin seinällä on rikkinäinen puhelin, jota kautta kidnappaajan entiset uhrit kommunikoivat pojan kanssa ja yrittävät auttaa tämän vapauteen. The Black Phone sai maailmanensi-iltansa Fantastic Fest -tapahtumassa 24. syyskuuta 2021. Suomen-ensi-iltansa se sai 15. heinäkuuta 2022. Elokuva sai positiivisen vastaanoton kriitikoilta, jotka kehuivat erityisesti sen roolisuorituksia sekä uskollisuutta lähdemateriaalia kohtaan. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2022 yhdysvaltalaiset elokuvat Luokka:Yhdysvaltalaiset kauhuelokuvat Luokka:Sarjamurhaajaelokuvat Luokka:Universal Picturesin elokuvat